Canarie

Canarie eller canario (hhv. fransk og italiensk) er en historisk dans som var i vanlig bruk på 1500- og 1600-tallet, framfor alt i Italia. Dansen skal opprinnelig ha utviklet seg i Spania, med utgangspunkt i en av folkedansene til urfolkene på Kanariøyene.

Canario går i en livlig 3/8- eller 6/8-takt med synkoperte rytmer, og ble danset med fotstamping, sprang og store bevegelser.Stanford, E. Thomas (1980), The New Grove Dictionary of Music and Musicians. London: Macmillan. ISBN 0-333-23111-2.
Mens andre danser fra senrenessansen, som galliard og courante, ble danset med nokså standardiserte trinn, ble canariodans i større grad improvisert.

Koreografien til canario er bevart i bøkene til de italienske dansemestrene Cesare Negri, Fabritio Caroso og . Også franskmannen Thoinot Arbeau beskrev denne dansen i sin Orchésographie (1588). Noen koreografier fra begynnelsen av 1700-tallet i Raoul-Auger Feuillets notasjon er også bevart.

 Litteratur 
Volker Saftien: Ars saltandi. Der europäische Gesellschaftstanz im Zeitalter der Renaissance und des Barock. Hildesheim  1994. ISBN 3-487-09876-8  s. 213-217.

 Referanser 

 Eksterne lenker 
 Dansebeskrivelse etter Cesare Negri

Kategori:Folkedans